 لنڊن (ويب ڊيسڪ) آمريڪي اڳوڻي اداڪارا ۽ برطانوي شهزادي ميگهن مارڪل جي هم شڪل عورت سوشل ميڊيا تي مشهور ٿي وئي.
سوشل ميڊيا واهپيدارن انٽرنيٽ تي برطانوي شهزادي ميگهن مارڪل جي هم شڪل کي ڳولي لڌو.
آمريڪي رياست ميسوري سان تعلق رکندڙ سوشل ميڊيا انفلوئنسر جا سوشل ميڊيا تي چرچا شروع ٿي ويا ڇاڪاڻ ته سندس شڪل اڳوڻي آمريڪي اداڪارا ۽ برطانوي شهزادي ميگهن مارڪل سان ملندڙ جلندڙ آهي.
اڪيشا لينڊ انسٽاگرام اڪائونٽ تي پنهنجي ڌيءَ سان هڪ تصوير پوسٽ ڪئي جنهن ۾ واهپيدارن پاران عجيب عجيب تبصرا شروع ٿي ويا.
سوشل ميڊيا واهپيدارن پاران اڪيشا کي برطانوي شهزادي سان ڀيٽ ڏيڻ تي سندس چوڻ هو ته آئون ان کي پنهنجي تعريف سمجهان ٿي ته مونکي برطانوي شهزادي سان ڀيٽيو پيو وڃي.